Rijeka, 24. veljače 2021.g.

**OBJAVA ZA MEDIJE**

**STRUČNO VODSTVO IZLOŽBOM NOGOMETNIH MEMORABILIJA**

**„OVO JE RIJEKA“ I OVE SUBOTE**

**U subotu 27. veljače 2021.g. u 11.30 sati organizira se još jedna vođena tura izložbom nogometnih memorabilija „Ovo je Rijeka – stotinu uspomena, jedna priča“, koja je u sklopu projekta Rijeka 2020 – Europska prijestolnica kulture postavljena u Exportu na Delti.**

Izloženi predmeti dio su privatnih kolekcija navijača Zvonimira Krpana i Mišela Budimilića, pa posjetitelje očekuju razni **dresovi, zastavice, medalje, pehari, lopte, fotografije, novinski članci te audio-vizualne snimke i projekcije pojedinih utakmica**, vezane uz NK Rijeku.

**S obzirom na važeće mjere za sprječavanje zaraze bolešću COVID-19 broj posjetitelja koji istovremeno mogu biti na vodstvu je ograničen, stoga su obavezne prethodne prijave na e-mail adresu voditelja ture Mišela Budimilića** [**budimilicmisel@gmail.com**](mailto:budimilicmisel@gmail.com)**.**

Podsjećamo, izložbu „Ovo je Rijeka – stotinu uspomena, jedna priča“ moguće je **do 15. ožujka** 2021.g. razgledati u radno vrijeme Exporta: **četvrtkom i petkom od 15.00 do 20.00 sati** te **subotom i nedjeljom između 11.00 i 20.00 sati.**

**Pojedinačna cijena ulaznice za izložbu je 30 kuna.** **Ulaz je slobodan** za djecu do 7 godina te nezaposlene i umirovljenike, uz predočenje važećih dokumenata. Djeca i mladi do 18 godina, studenti i članovi KN Armada, uz predočenje važećih dokumenata, ostvaruju **popust od 50%** na pojedinačnu ulaznicu. U prodaji je i katalog izložbe po cijeni od 10 kuna.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42